Miklós Horthy

**Miklós Horthy de Nagybánya** (; Sebutan Hungary:ˈviteːz ˈnɒɟbaːɲɒi ˈhorti ˈmikloːʃ; Inggeris: **Nicholas Horthy**; ; 18 Jun 18689 Februari 1957) adalah seorang Laksamana Madya (*Vizeadmiral*) berbangsa Hungary dan negarawan, yang berkhidmat sebagai Pemangku Raja  Kerajaan Hungary antara Perang Dunia I dan II dan di sebahagian besar Perang Dunia II, dari 1 Mac 1920 hingga 15 Oktober 1944. Beliau telah digelar "Yang Maha Mulia Pemangku Raja Kerajaan Hungary" (Bahasa Hungary: *Ő Főméltósága a Magyar Királyság Kormányzója*).

Horthy memulakan kerjayanya sebagai Leftenan Muda (*Fregattenleutnant*) dalam Tentera Laut Austria-Hungary pada tahun 1896 dan mencapai pangkat Laksamana Muda (*Konteradmiral*) pada tahun 1918. Beliau berkhidmat dalam Serangan Otranto dan dalam Pertempuran Selat Otranto dan menjadi Panglima Tentera Laut Austria-Hungary pada tahun terakhir Perang Dunia I. Pada tahun 1919, selepas beberapa siri revolusi dan campurtangan di Hungary yang melibatkan Republik Soviet Hungary, Romania, Czechoslovakia, dan Yugoslavia dalam jangka masa pendek, Horthy kembali ke Budapest bersama Tentera Nasional dan menubuhkan pemerintahan pemangku raja. Horthy memimpin kerajaan konservatif nasional
disepanjang zaman antara perang, mengharamkan parti komunis  dan parti Arrow Cross fasis, serta meneruskan dasar luar irredentist bagi menghadapi  Perjanjian Trianon. Charles IV gagal mendapatkan semula takhtanya sebanyak dua kali daripada Horthy sehingga, dalam tahun 1921,  parlimen secara rasmi membatalkan persetujuan pragmatik, berkesan menurunkan tahkta raja  Habsburg.

Pada era 1930an, dasar luar Horthy menyebabkan beliau bersahabat dengan Jerman Nazi. Dengan bantuan Adolf Hitler, Horthy dapat menuntut semula tanah etnik Hungary yang hilang selepas Perang Dunia I dalam empat peristiwa yang berasingan. Dibawah kepimpinan Horthy, Hungary terlibat dalam pencerobohan Soviet Union dan Yugoslavia. Walau bagaimanapun, keengganan Horthy untuk menyumbang kepada usaha perang Jerman dan kepada pengusiran Yahudi Hungary, ditambah dengan percubaan untuk mengadakan perjanjian rahsia bersama  pihak Bersekutu, akhirnya menyebabkan pihak Jerman menceroboh dan menguasai negara tersebut pada Mac 1944. Pada Oktober 1944, Horthy mengumumkan Hungary akan menyerah kalah dan menarik diri dari Kuasa Paksi. Beliau telah dipaksa meletakkan jawatan, ditangkap dan dibawa ke Bavaria. Pada pengakhiran perang, beliau berada dibawah tahanan tentera Amerika.

Selepas muncul sebagai saksi di perbicaraan jenayah perang Nuremberg pada tahun 1948, Horthy menetap dan menghabiskan sisa-sisa hidupnya dalam buangan di Portugal. Memoirnya, *[[Ein Leben für Ungarn]]* (*A Life for Hungary*), telah mula diterbitkan pada tahun 1953. Beliau telah dilihat sebagai tokoh sejarah kontroversi dalam kontemporari Hungary.

## Nota

## Rujukan
*Bodó, Béla, *Paramilitary Violence in Hungary After the First World War*. East European Quarterly, No. 2, Vol. 38, 22 June 2004
*Gilbert, Martin (1981). *Auschwitz and the Allies: A Devastating Account of How the Allies Responded to the News of Hitler's Mass Murder*. First published 1981, this edition Holt Paperbacks 1990. ISBN 0-8050-1462-4
* 
*John Flournoy Montgomery, *The Unwilling Satellite*, New York, The Devin-Adair Company 1947, ISBN 1-931313-57-1
*Owen Rutter,  *Regent of Hungary: The Authorized Life of Admiral Nicholas Horthy* London, Rich and Cowan, 1938
*Aleksandar Veljic, *Miklós Horthy: Unpunished Villain* (sr: Milkoš Horti: Nekažnjeni zločinac), 2009.
*Thomas Sakmyster, *Hungary's Admiral on Horseback*. East European Monographs, Boulder, CO 1994. ISBN 0-88033-293-X

## Pautan luar
* Horthy: MEMOIRS (in English) 
* John Flournoy Montgomery, The Unwilling Satellite  e-book version on historicaltextarchive.com
* Miklós Horthy Association
* Horthy, Miklós: The Annotated Memoirs (pdf) 
* Biography of Admiral Miklós Horthy
*First World War.com -Who's Who – Miklós Horthy de Nagybanya
* Montgomery,John,Flournoy: Hungary-The unwilling satellite